સસ્તી, સરળ અને સલામત ગણાતી રેલવેતંત્રની જુદી-જુદી પેસેન્જર, ફાસ્ટ,સુપરફાસ્ટ ટ્રેનોમાં અન્ય દિવસોની અપેક્ષાએ દિવાળી સહિતના પર્વો ટાણે મુસાફરોની વિશેષ ભીડ વર્તાઇ રહેતી હોઇ આગામી દિવસોમાં શરૂ થનારા દુર્ગાપુજા, દિવાળીના તહેવારો દરમ્યાન સ્થાનિક સહિત પરપ્રાન્તીય મુસાફરોના વતન તરફના પ્રયાણને લઇને તીવ્ર ભીડને પહોંચી વળવા, યાત્રિકોની એક સ્થળેથી અન્યત્ર સ્થળે સરળતાથી આવનજાવન કરવા માટે તંત્ર દ્વારા બાંદ્રા-ભાવનગર, બાંદ્રા-સરાઇ રોહિલ્લા તેમજ પોરબંદર-કોચુવેલી સહિતના ટ્રેનોમાં ૭ મી ઓક્ટોબરથી ૭ મી નવેમ્બર સુધીમાં  કામચલાઉ ધોરણે વધારાના કોચ જોડવાનો નિર્ણય લેવાયો હોઇ ચરોતરમાંથી પસાર થતી ટ્રેનોમાં એસી થ્રી ટીયર કેટેગરીની બેઠકોમાં વધારો થયો છે.